Harmincegy gólos siker a világbajnokságon
A dél-koreai válogatott 51-20-ra kiütötte a dominikai csapatot a Szerbiában zajló női kézilabda világbajnokság szerdai játéknapján.
A dominikai együttesnek egy percig sem volt esélye Dél-Korea ellen, ugyanis az ázsiai csapat már a félidőben 27-8-ra meglépett, ez a különbség pedig csak tovább nőtt, végül 51 gólnál álltak meg a koreaiak.

A Dominikai Köztársaságnak ez volt negyedik veresége az A csoportban, Dél-Koreai pedig vezeti a hatost. Ez a 31 gólos különbség azonban nagyon távol van a világbajnokságok abszolút rekordjától, melyet a magyar női válogatott tart.

Nemzeti csapatunk 2005-ben ugyanis 57-9-re verte Ausztráliát, vagyis 48 góllal. Dél-Korea viszont a hatodik helyre egyszer már odaért, köszönhetően egy 2007-es meccsnek, melyen 38 góllal voltak jobbak Paraguay válogatottjánál.

Eredmény – női kézilabda-világbajnokság, A csoport

Koreai Köztársaság-Dominikai Köztársaság 51-20 (27-8)
Sport